**Teenuse tehniline kirjeldus**

Hanke eesmärgiks on leida kõige madalama hinnaga Mustvee valla õpilasliinide teostaja 2025-2026 õppeaastal.

Konkurss toimub õpilasliinile:

Lepiksaare-Laekannu-Ulvi-Adraku-Avinurme liin, mis koosneb hommikusest ja õhtusest väljumisest. Hommikul alustab liin 07:20 Lepiksaarest ja lõpeb 08:05 Avinurme Gümnaasiumi juures. Liini pikkus on 36,5 kilomeetrit. Õhtune liin alustab 15:15 Avinurme Gümnaasiumi juurest ja lõpeb 16:00 Lepiksaarel. Liini pikkus on 36,5 kilomeetrit. Kokku on liini pikkus 73 kilomeetrit. Liinil on kaks nõudepeatust, mis mõjutavad läbisõitu: Rajametsa ja Adraku (58.909428, 26.851580), kuhu buss sõidab väljumiseks sõitja soovil, sisenemiseks on vajalik esitada hiljemalt eelmise päeva kella 16:00-ks tellimus Vedaja tel.numbril….

Vedude mahu hulka ei kuulu ja ei tasustata bussi sõitu liini alguspunkti ega lõpp-punktist garažeerimiskohta.

Tehnilise kirjelduse lisana on õpilasliini sõiduplaan. Kuna sõitjate arv võib muutuda, siis Hankija jätab endale õiguse muuta õppeaastate keskel/vahel sõiduplaani vastavalt koolijuhtide ettepanekule ning sõltuvalt õpilaste liikumisest.

**Bussile esitatavad nõuded**

Sõitjate vedu on lubatud korraldada sõidukiga, mis on valmistaja poolt ette nähtud sõitjate veoks ja on tehniliselt korras. Sõiduk peab olema vedaja omandis või kasutuslepingu alusel vedaja kasutuses. Teenuse osutaja peab tagama ühistranspordiseaduses ja liiklusseaduses sätestatud nõuete täitmise. Õpilaste veoteenuse osutamisel peavad bussil olema selgelt nähtaval kohal lasterühma tunnusmärgid nii ees- kui tagaosas, peatumise ajal peavad põlema ohutuled.

Pakkujal peab olema kasutada asendusbuss. Pakkuja peab tehnilise rikke, avarii tõttu või muul põhjusel teenuse osutamise katkemisel garanteerima asendusbussi saatmise liinile hiljemalt 1 (ühe) tunni jooksul.

Õpilasliini veoks kasutataval bussil peab olema vähemalt 27 sõitja istekohta, millel on turvavööd.